


|  |  |  |  |  |  |
| --- | --- | --- | --- | --- | --- |
| **วันที่** | **กำหนดการ** | **เช้า** | **เที่ยง** | **เย็น** | **โรงแรม** |
| **1** | **กรุงเทพฯ (สนามบินสุวรรณภูมิ) – เฉิงตู (TG618:10.15-14.25) – เมืองตูเจียงเยี่ยน – จัตุรัสหยางเทียนวู่ – รูปปั้นหมีแพนด้าเซลฟี่ – เมืองโบราณก้วนเซี่ยน – ลำธารสีฟ้า** | **X** | ✈ | 🍽 | **SHANGHE CHENYUE HOTEL**  **หรือเทียบเท่าระดับ 4** |
| **2** | **เมืองตูเจียงเยี่ยน – ผ่านชมเมืองโบราณซงพาน – ผ่านชมทะเลสาบเตี๋ยซี – อุทยานแห่งชาติ จิ่วจ้ายโกว** | 🍽 | 🍽 | 🍽 | **QIANHE REZEN HOTEL**  **หรือเทียบเท่าระดับ 4** |
| **3** | **อุทยานแห่งชาติจิ่วจ้ายโกว (รวมรถเหมาในอุทยาน)** | 🍽 | 🍽 | 🍽 | **QIANHE REZEN HOTEL**  **หรือเทียบเท่าระดับ 4** |
| **4** | **จิ่วจ้ายโกว – ชวนจู่ซื่อ – นั่งรถไฟความเร็วสูง – ง้อไบ๊ – โชว์ง้อไบ๊** | 🍽 | 🍽 | 🍽 | **CENTURY SUNSHINE HOTEL**  **หรือเทียบเท่าระดับ 5** |
| **5** | **ยอดเขาจินติ่ง (รวมกระเช้าขึ้น-ลง + รถอุทยาน) – วัดเป้ากั๋ว – เฉิงตู – ถนนคนเดินชุนซีลู่ – ห้าง IFS แพนด้าปีนตึก (ร้านกระเป๋า SONG MONT)** | 🍽 | 🍽 | 🍽 | **FAIRFIELD BY MARRIOTT HOTEL**  **หรือเทียบเท่าระดับ 4** |
| **6** | **ถนนคนเดินซอยกว้างแคบ (POP MART) – เฉิงตู – กรุงเทพฯ (สนามบินสุวรรณภูมิ)**  **(TG619 :15.05-17.20)** | 🍽 | ✈ | **X** |  |
| **กรุณาเตรียมค่าทิปหัวหน้าทัวร์,ไกด์และคนขับรถ จำนวน 1,500 บาท ตลอดการเดินทาง** | | | | | |

****

**โปรแกรมการเดินทาง**

**วันแรก กรุงเทพฯ (สนามบินสุวรรณภูมิ) – เฉิงตู (TG618:10.15-14.25) – เมืองตูเจียงเยี่ยน – จัตุรัสหยาง**

**เทียนวู่ – รูปปั้นหมีแพนด้าเซลฟี่ – เมืองโบราณก้วนเซี่ยน – ลำธารสีฟ้า**

**07.00 น.** 🗣 พร้อมกันที่ **สนามบินสุวรรณภูมิ ณ อาคารผู้โดยสารขาออก (ระหว่างประเทศ) ชั้น 4 เคาน์เตอร์ D สายการบิน THAI AIRWAYS INTERNATIONAL (TG)** โดยมีเจ้าหน้าที่จากทางบริษัทฯ คอยต้อนรับ และอำนวยความสะดวกแด่ท่านก่อนออกเดินทาง

**10.15 น.** เหินฟ้าสู่ **เมืองเฉิงตู** **โดยสายการบิน THAI AIRWAYS INTERNATIONAL เที่ยวบินที่ TG618 ✈**

* **เที่ยวบินหรือเวลาอาจมีการเปลี่ยนแปลง ทั้งนี้ขึ้นอยู่กับสายการบินเป็นผู้กำหนด**
* **ขอสงวนสิทธิ์ในการเลือกที่นั่งบนเครื่องบิน เนื่องจากการจัดที่นั่งบนเครื่องบิน เป็นสิทธิ์ของเจ้าหน้าที่เช็คอิน ซึ่งทางบริษัทไม่สามารถเข้าไปแทรกแซงได้**

**กรณีผู้เดินทาง ต้องการขอวีลแชร์ที่สนามบิน กรุณาแจ้งกับทางบริษัททัวร์ฯทันที หลังจากที่ท่าน**

**ชำระเงินมัดจำค่าทัวร์เรียบร้อยแล้ว**

**หมายเหตุ: หากผู้เดินทางต้องการนำวีลเเชร์ส่วนตัวไปเอง จะต้องเป็นวีลแชร์ที่ไม่มีแบตเตอรี่**

***(บริการอาหารและเครื่องดื่มบนเครื่อง)***

**\*\*การบริการอาหารและเครื่องดื่มบนเครื่องบิน เป็นบริการของสายการบิน ทั้งนี้อาจจะมีการเปลี่ยนแปลงได้ขึ้นอยู่กับนโยบายของสายการบิน โดยไม่ต้องเเจ้งให้ทราบล่วงหน้า\*\***

**14.25 น.**  เดินทางถึง **สนามบินเทียนฟู่ นครเฉิงตู** เมืองหลวงของมณฑลเสฉวนและมีประชากรหนาแน่นที่สุดของ ประเทศจีน หลังจากผ่านพิธีการตรวจคนเข้าเมืองแล้ว นำท่านเดินสู่ **เมืองตูเจียงเยี่ยน (ใช้เวลาเดินทางประมาณ 2 ชั่วโมง)** เมืองเฉิงตู อำเภอที่ขึ้นชื่อเรื่องระบบชลประทานที่เก่าแก่ที่สุดในโลก ซึ่งยังได้รับการดูแลและใช้มาจนถึงปัจจุบัน และเดินทางสู่ **จัตุรัสหยางเทียนวู่** ที่เขื่อนตูเจียงเยี่ยนได้เปิดต่อสาธารณชนอย่างเป็นทางการ ชมรูปปั้นผลงานศิลปะรูปแพนด้าถ่ายเซลฟี่ที่ตั้งอยู่กลางจตุรัส ซึ่งออกแบบโดยนักออกแบบชื่อดัง Florentijn Hofman ก็ได้รับการเปิดตัวพร้อมกันด้วยรูปลักษณ์ที่น่ารักของประติมากรรมชิ้นนี้ดึงดูดนักท่องเที่ยวจำนวนมากให้มา **รูปปั้นแพนด้าเซลฟี่ “เช็คอิน” “แพนด้า”** ตัวนี้มีความยาว 26 เมตร กว้าง 11 เมตร สูง 12 เมตรและหนัก 130 ตัน มันนอนหงายอยู่บนพื้น เท้ายกขึ้นจับไม้เซลฟี่สีชมพู เล่นถ่ายเซลฟี่อย่างสบายอารมณ์ น่ารักน่าเอ็นดูมาก นักออกแบบ Hofman แนะนำว่าผลงาน แพนด้ายกโทรศัพท์มือถือขึ้นเพื่อถ่ายเซลฟี่มีความสนุกมาก ด้วยท่าทางสบายๆ ผ่อนคลายและมีความสุข และเป็นการแสดงออกด้วยภาษาทางศิลปะแบบหนึ่งที่สะท้อนชีวิตในท้องถิ่น มอบความรู้สึกสนิทสนมและมีความสุขกับผู้ชมทุกท่าน



นำท่านเที่ยวชม **เมืองโบราณก้วนเซี่ยน** เป็นเมืองโบราณที่ตั้งอยู่ในตูเจียงเยี่ยน ท่านสามารถอิสระเดินชมเมืองโบราณ และเลือกซื้อสินค้าพื้นเมืองตามอัธยาศัย และนำท่านชม **ลำธารสีฟ้า** เป็นแหล่งเช็คอินใหม่ของมณฑลเสฉวน ในช่วงตอนกลางคืนก็จะเปิดแสงไฟสีฟ้าลงมาที่แม่น้ำ จนทำให้เป็นกระแสในโซเซียล ไม่ว่าจะคนท้องถิ่น หรือนักท่องเที่ยว ก็ต่างมาเช็คอิน ถ่ายรูปกันที่นี่



**ค่ำ** 🍽 **รับประทานอาหารค่ำ ณ ภัตตาคาร**

🛏 **พักที่ SHANGHE CHENYUE HOTELหรือเทียบเท่าระดับ 4** 

**วันที่สอง เมืองตูเจียงเยี่ยน – ผ่านชมเมืองโบราณซงพาน – ผ่านชมทะเลสาบเตี๋ยซี – อุทยานแห่งชาติ**

**จิ่วจ้ายโกว**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **เขตอุทยานแห่งชาติจิ่วจ้ายโกว** **(ใช้เวลาเดินทางประมาณ 8 ชั่วโมง)** ระหว่างทาง **ผ่านชม เมืองโบราณซงพาน** ระหว่างทางท่านจะได้ชมธรรมชาติและความงามของทุ่งหญ้า ชวนจู่ซื่อ สมัยเมื่อ 70 ปีที่แล้วได้เกิดสงครามเหล่าบรรดาทหารจีนแดงหนีมาตามเส้นทางผ่านทุ่งหญ้าอันสวยงามเพื่อเป็นการระลึกถึงทหารจีนแดง ระหว่างทาง **ผ่านชมทะเลสาบเตี๋ยซีไห่** ซึ่งเป็นทะเลสาบที่มีผิวน้ำราบเรียบขาวใส ดุจกระจกเงา ตามตำนานที่เล่าขานกันมาว่า ทะเลสาบแห่งนี้เกิดจากแผ่นดินไหว ทำให้หมู่บ้านทั้งหมู่บ้านจมอันตธานหายไปทันที และความงามที่เห็นอยู่นี้เป็นความงามที่เกิดจากความหายนะ



**เที่ยง** 🍽 **รับประทานอาหารกลางวัน ณ ภัตตาคาร**

**บ่าย** นำท่านเดินทางต่อสู่ **เขตอุทยานแห่งชาติจิ่วจ้ายโกว** ระหว่างผ่านเส้นทางที่ท่านจะได้ชมทิวทัศน์ที่แปลกตาทั้งภูเขาที่สะท้อนกับแสงพระอาทิตย์ ทัศนียภาพของลำน้ำหมิงเจียงทอดยาวเป็นแนวคดเคี้ยวเมื่อมองจากที่สูง ผ่านเส้นทางคดโค้งไปตามขุนเขาและโตรกผา ซึ่งเส้นทางนี้เป็นเส้นทางสำคัญในสมัยโบราณ เพราะเป็นเส้นทางที่ศัตรูใช้รุกราน เสฉวน ตั้งแต่รัฐฉิน ก๊กโจโฉ หรือพรรคคอมมิวนิสต์ ผ่านยอดเขาที่สูงที่สุด ตู้เจียงซาน ที่ระดับความสูง 4,200 เมตร ก่อนจะค่อยๆ ลดระดับลง และเลี้ยวลดไปตามทาง

**ค่ำ** 🍽 **รับประทานอาหารค่ำ ณ ภัตตาคาร**

🛏 **พักที่ QIANHE REZEN HOTEL หรือเทียบเท่าระดับ 4** 

**วันที่สาม อุทยานแห่งชาติจิ่วจ้ายโกว (รวมรถเหมาในอุทยาน)**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **อุทยานแห่งชาติจิ่วจ้ายโกว (รวมรถเหมาในอุทยาน)** เพื่อชม **แหล่งมรดกโลกทางธรรมชาติ** ธารสวรรค์ “จิ่วจ้ายโกว” ซึ่งตั้งอยู่ที่ อำเภอหนานปิง อยู่ทางเหนือของมณฑลเสฉวน ห่างจากตัวเมืองเฉิงตูประมาณ 500 กิโลเมตร และอยู่สูงกว่าระดับน้ำทะเลถึง 2,500 เมตร มีอาณาบริเวณถึง 148,260 เอเคอร์ ให้ท่านสัมผัสกับความงาม ซึ่งได้รับการอนุรักษ์ให้เป็นมรดกโลกเมื่อ 14 ธันวาคมปี ค.ศ.1992 อุทยานแห่งชาติจิ่วจ้ายโกวดินแดนที่ธรรมชาติได้เนรมิตประดุจดั่งแดนสวรรค์ อุทยานจิ่วจ้ายโกวได้พัฒนาเป็นแหล่งท่องเที่ยวทางธรรมชาติมีเนื้อที่ 40 ตารางกิโลเมตร มีชนชาติจั้ง ทั้งหมดเก้าหมู่บ้าน ฉะนั้นจึงได้ชื่อว่า จิ่วจ้ายโกว มีแม่น้ำลำธาร มีทะเลสาบใหญ่น้อยมากมายหลายร้อยกว่าแห่ง ซึ่งชาวท้องถิ่นเรียกว่าลูกทะเล น้ำในทะเลสาบใสสะอาดและสวยงามตระการตา จะเห็นเงาสะท้อนภาพของภูเขาและป่าดงดิบท้องฟ้าเป็นสีคราม สัมผัสธรรมชาติบริสุทธิ์ที่ได้รับการดูแลรักษาไว้เป็นอย่างดี โดยไม่ถูกทำลายด้วยน้ำมือมนุษย์ ซึ่งทุกสถานที่ล้วนเป็นความงามที่ธรรมชาติได้บรรจงสร้างไว้ได้ดั่งภาพวาดในจินตนาการของเหล่ากวีทั้งหลาย นำท่านชมความงาม เริ่มตั้งแต่ **น้ำตกรั่วรื่อหลาง** สูงจากระดับน้ำทะเล 2,365 เมตร กว้าง 320 เมตร สูง 25 เมตร เป็นน้ำตกหินปูนที่กว้างที่สุดของอุทยานจิ่วจ้ายโกว และกว้างที่สุดในประเทศจีน จากนั้นชม **หมู่ทะเลสาบซู่เจิ้น** ให้ท่านได้อิสระกับการบันทึกถ่ายภาพและดื่มด่ำกับธรรมชาติ ที่สวยสดงดงามได้อย่างเต็มที่

**เที่ยง**  🍽 **รับประทานอาหารกลางวันภายในอุทยาน**

**บ่าย** นำท่านชม **ทะเลสาบมังกรคู่** ซึ่งชื่อของทะเลสาบนี้มาจากแนวหินปูนก้นทะเลสาบที่มีรูปร่างเหมือนมังกรสองตัว จากนั้นนำท่านชม **ทะเลสาบยาว** ใหญ่ที่สุดในจิ่วจ้ายโกว ยาวกว่า 7 กิโลเมตรอยู่ท่ามกลางขุนเขาในบรรยากาศที่เงียบสงบแต่งดงาม ชม **ทะเลสาบห้าสี** เป็นทะเลสาบที่มีสีของน้ำแปลกตาโดยเฉพาะเมื่อยามแสงอาทิตย์ตกกระทบพื้นน้ำ สีของน้ำในทะเลสาบจะเปล่งประกายเป็นสีรุ้งดูงดงาม

**(การเที่ยวชมภายในอุทยานจิ่วจ้ายโกว ทางอุทยานมีการจำกัดจำนวนนักท่องเที่ยวในแต่ละวัน ดังนั้นการชมธรรมชาติได้มากน้อยขึ้นอยู่กับความว่องไวของคณะทัวร์ และจำนวนนักท่องเที่ยวในวันนั้นๆ หรือสถานที่ท่องเที่ยวบางจุดมีการจำกัดเวลา และบางจุดอาจจะปิดไม่ให้เข้าชม ไม่ว่าด้วยเหตุผลใดๆทั้งสิ้น บริษัทขอสงวนสิทธิ์ไม่คืนคืนเงินใดๆ ในกรณีที่คณะไม่สามารถเข้าชมครบทุกจุด โดยไม่ต้องแจ้งให้ทราบล่วงหน้า)**

**ค่ำ** 🍽 **รับประทานอาหารค่ำ ณ ภัตตาคาร ลิ้มรสเมนูพิเศษ..สุกี้หม้อไฟ**

🛏 **พักที่ QIANHE REZEN HOTEL หรือเทียบเท่าระดับ 4** 

**วันที่สี่ จิ่วจ้ายโกว – ชวนจู่ซื่อ – นั่งรถไฟความเร็วสูง – ง้อไบ๊ – โชว์ง้อไบ๊**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **เมืองชวนจู่ซื่อ** **(ใช้เวลาเดินทางประมาณ 2 ชั่วโมง)** ระหว่างทางท่านจะได้ชื่นชมบรรยากาศสองข้างทาง

**เที่ยง** 🍽 **รับประทานอาหารกลางวัน** **ณ ภัตตาคาร**

**บ่าย**  นำท่านสู่ **สถานีรถไฟ เพื่อโดยสาร รถไฟความเร็วสูง** เพื่อเดินทางไปยัง **ง้อไบ๊ (ใช้เวลาเดินทางประมาณ 3.30 ชั่วโมง)** หรือที่เรียกในภาษาจีนว่า “เขาเอ๋อเหมย” เป็นหนึ่งใน (สี่ภูเขาศักดิ์สิทธิ์แห่งพุทธศาสนาในจีน) ตั้งอยู่ทางตะวันตกเฉียงใต้ของมณฑลเสฉวน ใกล้เมืองเล่อซาน ที่มีพระพุทธรูปเล่อซานอันยิ่งใหญ่ ง้อไบ๊ถือเป็นสถานที่ท่องเที่ยวเชิงธรรมชาติและจิตวิญญาณที่มีชื่อเสียงไปทั่วโลก และยังได้รับการขึ้นทะเบียนเป็นมรดกโลก **(ทั้งนี้อาจจะมีการเปลี่ยนแปลงขบวนรถไฟ)**

**หมายเหตุ : เพื่อความรวดเร็วในการขึ้น - ลงรถไฟ กระเป๋าเดินทาง และสัมภาระของแต่ละท่านจำเป็นต้องลากด้วยตนเอง จึงควรเลือกใช้กระเป๋าเดินทางแบบคันชักล้อลากที่มีขนาดไม่ใหญ่จนเกินไป**



**ค่ำ** 🍽 **รับประทานอาหารค่ำ ณ ภัตตาคาร**

หลังอาหารค่ำนำท่านชม **โชว์ง้อไบ๊** โชว์ที่แสดงถึงวัฒนธรรมของคนท้องถิ่น ซึ่งผสมผสานระหว่างโชว์เปลี่ยนหน้ากาก โชว์กายกรรม ให้ท่านได้เพลิดเพลิน



🛏 **พักที่ CENTURY SUNSHINE HOTEL หรือเทียบเท่าระดับ 5** 

**วันที่ห้า ยอดเขาจินติ่ง (รวมกระเช้าขึ้น-ลง + รถอุทยาน) – วัดเป้ากั๋ว – เฉิงตู – ถนนคนเดินชุนซีลู่ – ห้าง IFS แพนด้าปีนตึก (ร้านกระเป๋า SONG MONT)**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเปลี่ยนนั่งรถของอุทยานขึ้นภูเขา จากนั้นนำท่าน **โดยสารกระเช้าไฟฟ้า** ขึ้นสู่จุดชมวิวบน **ยอดเขา จินติ่ง**ที่มีความสูงจากระดับน้ำทะเล 3,077 เมตร ชมทิวทัศน์อันสลับซับซ้อนไปด้วยขุนเขาเหนือชั้นเมฆที่สวยงามดุจดั่งสวรรค์ นำท่านนมัสการ **องค์ผู่เสียนทรงช้าง** พระพักตร์ 10 ทิศ สูง 48 เมตร ลักษณะพิเศษขององค์พระปฏิมาจะเป็นพระโพธิสัตว์ทรงคชสารเป็นช้างเผือก 6 งา **ชมตำหนักทอง ตำหนักเงิน ตำหนักสำริด และตำหนักเหล็ก** ซึ่งประหนึ่งว่าได้จำลอง 4 พุทธคีรี ท่านจะได้เห็นวิวทิวทัศน์อันสลับซับซ้อนไปด้วยขุนเขาเหนือชั้นเมฆที่สวยงามดุจดั่งสวรรค์ สมควรแก่เวลานำท่านเดินทาง **ลงจากยอดเขาง้อไบ๊**

**เที่ยง** 🍽 **รับประทานอาหารกลางวัน ณ ภัตตาคาร**

**บ่าย**  นำท่านเดินทางสู่ **วัดเป้ากั๋ว** วัดพุทธที่ใหญ่ที่สุดในภูเขาเอ๋อเหมยที่ระดับความสูง 551 เมตร ถือเป็นวัดแรกของภูเขาเอ๋อเหมย ซึ่งภูเขาเอ๋อเหมยถูกเรียกว่า “ภูเขาแห่งแสงสว่างอันยิ่งใหญ่ และยังเป็นหนึ่งในแปดวัดสำคัญของภูเขาเอ๋อเหมย เป็นวัดแรกที่ท่านจะพบเมื่อเข้าสู่เขาเอ๋อเหมย วัดนี้สร้างขึ้นในสมัยจักรพรรดิหมิง ว่านลี่ (ปี 1573–1620) เดิมชื่อว่า “หุ้ยจงถัง” ต่อมาในสมัยจักรพรรดิคังซีแห่งราชวงศ์ชิงได้พระราชทานชื่อว่า “เป้ากั๋วซื่อ” ซึ่งหมายถึง “ตอบแทนบุญคุณแผ่นดิน” ซึ่งวัดได้รับการบูรณะหลายครั้ง ปัจจุบันเป็นสถาปัตยกรรมในสมัยชิงที่ผสมผสานศิลปะพุทธกับกลิ่นอายความเป็นราชสำนักอย่างลงตัว และเป็นศูนย์กลางกิจกรรมทางพระพุทธศาสนา และมีพระอุโบสถที่งดงามตระการตา

จากนั้นนำท่านเดินทางกลับ **เมืองเฉิงตู (ใช้เวลาเดินทางประมาณ 3 ชั่วโมง)**



**ค่ำ** 🍽 **รับประทานอาหารค่ำ ณ ภัตตาคาร ลิ้มรสเมนูพิเศษ..สุกี้เสฉวน+บุฟเฟ่ต์อาหารทะเล+ปิ้งย่าง**

หลังอาหารค่ำนำท่านสู่ **ถนนคนเดินชุนซีลู่** ให้ท่านได้อิสระเลือกซื้อสินค้าต่าง ๆ มากมาย ทั้งแบรนด์ต่างประเทศ และในประเทศ อาทิ เสื้อผ้า,รองเท้า,เครื่องหนัง,กระเป๋าเดินทาง,นาฬิกา,เกมส์,ของที่ระลึกต่างๆ ฯลฯ ตามอัธยาศัย นำท่านชมจุดเช็คอินที่ **หมีแพนด้ายักษ์ปืนตึก (IFS BUILDING)** เป็นแพนด้าที่อ้วนน่ารักกำลังปีนป่ายตึก เป็นประติมากรรมแพนด้ายักษ์แขวนอยู่บนอาคาร IFS ในใจกลางเมืองเฉิงตู



และได้เลือกช้อปกระเป๋าสุดไวรัล **ร้านกระเป๋า SONG MONT** กระเป๋าแบรนด์จีนที่เป็นกระแสยอดฮิต ด้วยดีไซน์มูดแอนด์โทนเรียบหรูให้ลุค Quiet Luxury มีหลายแพตเทิร์นให้เลือกตั้งแต่ Shoulder Bag ไปจนถึง Tote Bag ให้เลือก มีทรวดทรงที่ไปในทางเดียวกับแบรนด์เนมตะวันตกชื่อดังอย่าง Gucci, Celine, Hermès, Ralph Lauren, Loewe และ Chloe หรือแม้แต่แบรนด์ It Bag รุ่นใหม่ๆ ที่ได้รับความนิยมให้ท่านได้เลือกช้อปปิ้งตามอัธยาศัย

🛏 **พักที่ FAIRFIELD BY MARRIOTT HOTEL หรือเทียบเท่าระดับ 4** 

**วันที่หก ถนนคนเดินซอยกว้างแคบ (POP MART) – เฉิงตู – กรุงเทพฯ (สนามบินสุวรรณภูมิ)**

**(TG619 :15.05-17.20)**



**เช้า** 🍽 **รับประทานอาหารเช้า ณ ห้องอาหารโรงแรม**

นำท่านสู่ **ถนนคนเดินซอยกว้างแคบ** สถานที่ท่องเที่ยวชื่อดังของเสฉวนและเฉิงตูที่น่าสนใจอีกหนึ่งแห่งที่ได้บรรยากาศความเป็นเมืองเก่าของเฉิงตูไม่น้อย คือ "ซอยอ้วน-ผอม"ซอยอ้วน-ผอม เป็นซอยเก่าแก่นับแต่สมัยราชวงศ์ชิง ประกอบขึ้นจากซอยอ้วน ซอยผอม และซอยบ่อน้ำ ที่ตั้งขนานติดกันสามซอย เป็นสถานที่ท่องเที่ยวหนึ่งในสามแห่งสำคัญที่ได้รับการบรรจุเข้าเป็นเขตพื้นที่อนุรักษ์ทางวัฒนธรรมและประวัติศาสตร์ของเมืองเฉิงตู ปัจจุบันซอยโบราณแห่งนี้นับเป็นศูนย์รวมความเก่าแก่และความทันสมัย (ใหม่) เข้าไว้ด้วยกันได้อย่างมีชีวิตชีวา **อิสระช้อปปิ้ง** **POP MART** ร้าน ARTTOY ยอดฮิต ให้ท่านได้เลือกซื้อสินค้าPOP MART สุดน่ารัก ได้แก่ LABUBU,MOLLY,DIMOO,SKULL PANDA, CRY BABY และเหล่า ART TOY อื่นๆสุดน่ารักอีกมากมาย เป็นของที่ระลึกและของฝากกลับญาติ เพื่อนสนิทมิตรสหาย



**สมควรแก่เวลา กรุณาตรวจเช็คสัมภาระให้เรียบร้อย เพื่อเตรียมตัวเดินทางสู่สนามบินเพื่อกลับกรุงเทพฯ**

**15.05 น.** เหินฟ้าสู่ **กรุงเทพฯ โดยสายการบิน THAI AIRWAYS INTERNATIONAL เที่ยวบินที่ TG619 ✈**

***(บริการอาหารและเครื่องดื่มบนเครื่อง)***

**\*\*การบริการอาหารและเครื่องดื่มบนเครื่องบิน เป็นบริการของสายการบิน ทั้งนี้อาจจะมีการเปลี่ยนแปลงได้ขึ้นอยู่กับนโยบายของสายการบิน โดยไม่ต้องเเจ้งให้ทราบล่วงหน้า\*\***

**17.20 น.** ถึง **ท่าอากาศยานสุวรรณภูมิ (กรุงเทพฯ)** โดยสวัสดิภาพ พร้อมความประทับใจ......... ☺ ☺ ☺ ☺

**\*\*\*\*\*\*\*\*ขอบคุณทุกท่านที่ใช้บริการ\*\*\*\*\*\*\*\***

☺ ☺ ☺ ☺ **ซื่อสัตย์ จริงใจ ห่วงใย เน้นบริการ คืองานของเรา** ☺ ☺ ☺ ☺

**\*\*หมายเหตุ: โปรแกรมและราคาสามารถเปลี่ยนแปลงได้ตามความเหมาะสมโดยไม่ต้องแจ้งให้ทราบล่วงหน้าทางบริษัทฯ จะถือผลประโยชน์ของลูกค้าเป็นสำคัญ\*\***

**\*\*\*ในกรณีที่ลูกค้าต้องออกตั๋วโดยสารภายในประเทศ (เครื่องบิน ,รถทัวร์ ,รถไฟ) กรุณาติดต่อเจ้าหน้าที่ของบริษัทฯ เพื่อเช็คว่ากรุ๊ปมีการคอนเฟิร์มเดินทางก่อนทุกครั้ง เนื่องจากสายการบินอาจมีการปรับเปลี่ยนไฟล์ทบิน หรือเวลาบิน โดยไม่ได้แจ้งให้ทราบล่วงหน้า ทางบริษัทฯ จะไม่รับผิดชอบใด ๆ ในกรณี ถ้าท่านออกตั๋วภายในโดยไม่แจ้งให้ทราบและหากไฟล์ทบินมีการปรับเปลี่ยนเวลาบิน เพราะถือว่าท่านยอมรับในเงื่อนไขดังกล่าว\*\*\***

**0**

|  |
| --- |
| **อัตราค่าบริการ (ราคาต่อท่าน)**  **คณะจอยทัวร์ขั้นต่ำ 9 ท่านออกเดินทางพร้อมหัวหน้าทัวร์** |

|  |  |  |  |
| --- | --- | --- | --- |
| **วันเดินทาง** | **ราคาทัวร์ผู้ใหญ่**  **พักห้องละ 2-3 ท่าน**  **(9 ท่านออกเดินทาง)** | **พักเดี่ยว**  **จ่ายเพิ่ม** | **ราคา**  **ไม่รวมตั๋ว** |
| **11 – 16 ตุลาคม 2568** | **48,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **12 – 17 ตุลาคม 2568** | **48,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **13 – 18 ตุลาคม 2568** | **48,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **14 – 19 ตุลาคม 2568** | **50,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **15 – 20 ตุลาคม 2568** | **48,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **17 – 22 ตุลาคม 2568** | **50,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **20 – 25 ตุลาคม 2568** | **50,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **23 – 28 ตุลาคม 2568** | **50,999 บาท/ท่าน** | **7,500 บาท/ท่าน** | **ไม่รับจอยแลนด์** |
| **8 – 13 พฤศจิกายน 2568** | **42,999 บาท/ท่าน** | **7,500 บาท/ท่าน** | **ไม่รับจอยแลนด์** |

**อัตราค่าบริการดังกล่าวรวม**

1. **ค่าตั๋วเครื่องบิน**ชั้นทัศนาจร ไป-กลับ พร้อมกรุ๊ป ตามที่ระบุไว้ในรายการเท่านั้น **ตั๋วเครื่องบินที่ใช้เป็นแบบกรุ๊ปไม่สามารถเลือกที่นั่งล่วงหน้าได้ (ท่านจะได้รับที่นั่งแบบสุ่มเท่านั้น)**
2. **ค่าภาษีสนามบิน**ทุกแห่ง หากสายการบินมีการปรับราคาภาษีน้ำมันขึ้น ทางบริษัทฯ ขอสงวนสิทธิ์เก็บค่าภาษีน้ำมันเพิ่มตามความเป็นจริง ก่อนการเดินทาง**\*\*ราคาทัวร์นี้เช็คภาษีน้ำมัน ณ วันที่ 6 มิ.ย.68** \*\*
3. **ค่าโรงแรม**ระดับมาตรฐาน (พักห้องละ 2-3 ท่าน)

กรณีห้อง TWIN BED (เตียงเดี่ยว 2 เตียง) ซึ่งโรงแรมไม่มีหรือเต็ม ทางบริษัทขอปรับเป็นห้อง DOUBLE BED แทนโดยมิต้องแจ้งให้ทราบล่วงหน้า หรือ หากต้องการห้องพักแบบ DOUBLE BED ซึ่งโรงแรมไม่มีหรือเต็ม ทางบริษัทขอปรับเป็นห้อง TWIN BED แทนโดยมิต้องแจ้งให้ทราบล่วงหน้า เช่นกัน กรณีพักแบบ TRIPLE ROOM 3 ท่าน 1 ห้อง ท่านที่ 3 อาจเป็นเสริมเตียง หรือ SOFA BED หรือ เสริมฟูกที่นอน ทั้งนี้ขึ้นอยู่กับรูปแบบการจัดห้องพักของโรงแรมนั้นๆ

1. ค่าอาหาร ตามที่ระบุไว้ในรายการ
2. **ค่ายานพาหนะ** และค่าธรรมเนียมเข้าชมสถานที่ต่างๆ ตามที่ระบุไว้ในรายการ
3. **น้ำหนักสัมภาระ ท่านละไม่เกิน 20 กิโลกรัม จำนวนท่านละ 1 ใบ**  สัมภาระติดตัวขึ้นเครื่องได้ 1 ชิ้น ต่อท่าน น้ำหนักต้องไม่เกิน 7 กิโลกรัม, ค่าประกันวินาศภัยเครื่องบินตามเงื่อนไขของแต่ละสายการบินที่มีการเรียกเก็บ
4. **ค่าประกันอุบัติเหตุในการเดินทางต่างประเทศ**
5. **ค่าประกันสุขภาพในการเดินทางต่างประเทศ**

****

**อัตราค่าบริการดังกล่าวไม่รวม**

1. **ค่าธรรมเนียมยื่นวีซ่าท่องเที่ยวเข้าประเทศจีน ผู้ถือหนังสือเดินทางไทย (หมายเหตุ : ตั้งแต่วันที่ 1 มีนาคม 2567 จีนยกเลิกการขอวีซ่าสำหรับหนังสือเดินทางไทย ท่านสามารถเข้าจีนโดยไม่ต้องขอวีซ่า)** **ยกเว้นกรณีการพำนักถาวร การทำงาน การศึกษา กิจกรรมด้านสื่อ หรือกิจกรรมอื่น ๆ ที่จำเป็นต้องได้รับการอนุญาตล่วงหน้าจากหน่วยงานที่รับผิดชอบของอีกฝ่ายหนึ่ง**
2. ค่าทำหนังสือเดินทางทุกประเภท
3. ค่าดำเนินการคัดกรองตรวจหาเชื้อ RT-PCR หรือ ATK ในกรณีที่ประเทศจีนต้องให้ตรวจ
4. **ค่าใช้จ่ายอื่นๆ** ที่นอกเหนือจากรายการระบุ เช่น ค่าใช้จ่ายส่วนตัวอื่นๆ ฯลฯ
5. **กรุณาเตรียมค่าทิปหัวหน้าทัวร์ ไกด์และคนขับรถ รวม 1,500 บาทต่อคน (เด็กชำระทิปเท่ากับผู้ใหญ่)**
6. **ค่าภาษี**มูลค่าเพิ่ม VAT 7 % และหักภาษี ณ ที่จ่าย 3 % ในกรณีที่ลูกค้าต้องการใบเสร็จรับเงินที่ถูกต้อง จะต้องบวกค่าภาษีมูลค่าเพิ่ม และหัก ณ ที่จ่าย จากยอดขายจริงทั้งหมดเท่านั้น และโปรดแจ้งทางบริษัทฯ จะออกให้ภายหลัง ขอสงวนสิทธิ์ออกใบเสร็จที่ถูกให้กับบริษัททัวร์เท่านั้น
7. **ค่าวีซ่าจีนสำหรับชาวต่างชาติ**
8. ค่าธรรมเนียมน้ำมันและภาษีสนามบิน ในกรณีที่สายการบินมีการปรับขึ้นราคา



****

****

****